
	 COMISIA EUROPEANĂ,
având în vedere Tratatul privind funcționarea Uniunii Europene, în special articolul 292,
întrucât:
(1)Prezența nichelului (Ni) în hrana pentru animale poate apărea atât din surse naturale, cât și antropice. În plus, anumite materii prime destinate hranei pentru animale conțin nichel metalic, deoarece acesta este utilizat drept catalizator în procesul de producție.







(2)Grupul științific pentru contaminanții din lanțul alimentar (CONTAM) din cadrul Autorității Europene pentru Siguranța Alimentară (EFSA) a adoptat un aviz științific privind riscurile pe care le implică prezența Ni în hrana pentru animale pentru sănătatea animală și pentru cea publică, precum și pentru mediu (1).


(3)Grupul CONTAM a concluzionat că este puțin probabil ca Ni din hrana pentru bovine, porcine, iepuri, rațe, pește, câini, pui, cai, ovine, caprine și pisici să aibă un impact negativ. În ceea ce privește evaluarea riscurilor pentru sănătatea umană cauzate de prezența Ni în alimente de origine animală, Grupul CONTAM a concluzionat că, pentru populația medie, nivelurile actuale de expunere cronică la Ni, luând în considerare numai produsele alimentare de origine animală, ar putea fi periculoase în rândul populației tinere. În ceea ce privește expunerea acută prin alimentație, grupul CONTAM a concluzionat că persoanele sensibile la nichel sunt, de asemenea, expuse riscului de a dezvolta reacții cutanate sub formă de erupții eczematoase prin consumul de alimente de origine animală. Prin urmare, contribuția alimentelor de origine animală la expunerea oamenilor la Ni prin alimentație nu ar trebui să fie subestimată, în special în ceea ce privește clasele de vârstă cu un grad ridicat de expunere la Ni prin alimentație. Cu toate acestea, conform datelor disponibile nu s-au putut stabili ratele de transfer din hrana pentru animale la produsele alimentare de origine animală.
(4)S-a constatat că datele privind prezența Ni în hrana pentru animale care au fost utilizate în avizul științific al EFSA provin, în principal, dintr-un stat membru și, prin urmare, nu sunt neapărat reprezentative pentru prezența Ni în hrana pentru animale în UE.


(5)Prin urmare, este necesar să se monitorizeze prezența Ni în hrana pentru animale la nivelul întregii UE înainte de a se lua în considerare stabilirea unor niveluri maxime de Ni în hrana pentru animale sau orice alte măsuri de gestionare a riscurilor necesare pentru a asigura un nivel ridicat de protecție a sănătății umane și animale,


ADOPTĂ PREZENTA RECOMANDARE:
1.Ar trebui ca statele membre, cu implicarea activă a operatorilor din sectorul hranei pentru animale, să monitorizeze prezența Ni în hrana pentru animale.
2.Pentru a se asigura faptul că probele sunt reprezentative pentru lotul care face obiectul prelevării, statele membre ar trebui să urmeze procedura de prelevare de probe prevăzută în Regulamentul (CE) nr. 152/2009 al Comisiei (2).









3.Statele membre ar trebui să se asigure că rezultatele analizelor sunt comunicate cu regularitate către EFSA și cel târziu până la 31 octombrie 2017, în formatul EFSA de transmitere a datelor, în conformitate cu cerințele orientărilor EFSA privind descrierea standard a probelor (Standard Sample Description – SSD) pentru alimente și furaje (3) și cu cerințele specifice suplimentare de raportare ale EFSA.
Adoptată la Bruxelles, 28 iunie 2016.
	


















































3. Monitorizarea prezenței nichelului în hrana pentru animale este necesară pentru evaluarea expunerii înainte de a analiza oportunitatea stabilirii unor niveluri maxime sau a altor măsuri de gestionare a riscurilor, în scopul asigurării unui nivel ridicat de protecție a sănătății umane și animale.



Capitolul I
Dispoziții generale și monitorizarea nichelului (Ni)
1. Autoritatea competentă, cu implicarea activă a operatorilor din domeniul hranei pentru animale, monitorizează prezența nichelului (Ni) în hrana pentru animale.
2. Pentru a asigura reprezentativitatea probelor pentru lotul supus controlului, autoritatea competentă aplică procedura de prelevare prevăzută în Hotărârea Guvernului nr. 686/2012 cu privire la aprobarea unor metode de analiză pentru controlul nutrețurilor.

